බන්ධනාගාර බුද්ධි අංශ නිලධාරින් සිදු කරන සෝදිසි මෙහෙයුම්වලදි බන්ධනාගාර තුළ තිබී මත්ද්‍රව්‍ය ,ජංගම දුරකථන,මුදල් ඇතුළු තහනම් දැ අසුවුවහොත් ඒ සම්බන්ධයෙන් එම බන්ධනාගාර අධිකාරිවරයා වගකිවයුතු වන බවට නිති සැකසෙන බව පුනරුත්ථාපන හා බන්ධනාගාර ප්‍රතිසංස්කරණ ඇමැත් චන්ද්‍රසිරි ගජදිර මහතා කියයි.මෙහිදි එම බන්ධනාගාර අදිකාරීවරයා වැඩතහනමකට පවා ලක්විය හැකි බවද ඇමැතිවරයා පවසයි.මේ සම්බන්ධයෙන් අදාල බන්ධනාගාරයේ ප්‍රධාන ජේලර්වරයාගෙන්ද නිදහසට කරුණු වීමසීමක් සිදුකෙරෙනු ඇත.බන්ධනාගාර තුළ සිදුවන අවිචාරවත් ක්‍රියා සහ නීති විරෝධී ක්‍රියා මර්දනයට වෙනමම ඒකකයක් ස්ථාපිත කිරීමටද කටයුකු යොදා ඇතැයි පවසන ඇමැතිවරයා මේ සඳහා නිළධාරීන්150 දෙනකු‍ බඳවා ගන්නා බවද අවධාරණය කරයි.මෙවැනි සෝදිසි මෙහෙයුම් බන්ධනාගාරබුද්ධි අංශ නිළධාරීන්ම බන්ධනාගාර වෙත ගොස් සිදු කරන තෙක් නොසිට තම බන්ධනාගාරවල තහනම් දෑ තිබේදැයි පරීක්ෂා කිරීම බන්ධනාගාර අධිකාරීවරුන්ගේ මෙන්ම අනෙකුත් වගකිව යුතු නිළධාරීන්ගේ වගකීම බවද ඇමැතිගජදීර මහතා පෙන්වා දෙයි.පසුගියදා වවුනියාව බන්ධනාගාරයේදීද රුපියල්20,000ක මුදල් අධි තාක්ෂණ උපකරණ පහසුකම් සහිත ජංගම දුරකතන,ආදියත් මීගමුව බන්ධනාගාරයේ මෝර වාට්ටුවේ සිටි විදේශික රැදවියන් ළඟතිබී හමුවු එවැන්ම වටිනා ජංගම දුරකතන,මුදල් ,මෙසේ නිළධාරීන් තම වගකීම් පැහැර හැරීමට හොඳම නිදසුන් වන අතර ඉදිරියේදී එවැනි සිදුවීම් සිදු නොවීමට තමන් ගන්නා මෙම පියවර ඉවහල්වනු ඇති බවද ඇමැතිවරයා කීයයි..